Da skolen startet i 1907 var en ny skolebygning nettopp ferdigstilt. Året etter kom det en uthusbygning til, som i 1913 brant ned og ble erstattet med et nytt og større uthus. I 1923 sto en ny undervisningsbygning ferdig, et bygg som fortsatt er i bruk. I løpet av årene etter har det skjedd en rekke endringer og moderniseringer, og i 1962/63 ble skolebygningen fra 1907 revet for å gi plass til en ny kontorbygning.